Legal Document

Category: 21

Text:
8. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ Αριθ. 18422 της 8/15 Φεβρ. 1972 (ΦΕΚ  Β΄ 141) Περί καθορισμού των όρων και του τρόπου καταβολής των χρηματικών ενισχύσεων δια την μερικήν ή ολικήν απαλλαγήν εκ των διδάκτρων των επιμελών σπουδαστών των Ιδιωτικών Επαγγελματικών Σχολών. Έχοντες υπ’ όψιν: 1)Το άρθρ. 20 του Νόμ. 281/1914 «περί Σωματείων», δι’ ου δύναται το Υπουργείον Εθνικής Παιδείας και Θρησκευμάτων, να παρέχη εις το Σωματείον ετησίων χρηματικόν βοήθημα δια την λειτουργίαν Επαγγελματικών Σχολείων ή Εργαστηρίων μαθητευομένων. Το άρθρ. 11 του Νόμ. 1813/1920 δι’ ου επεκτείνεται το δικαίωμα παροχής χρηματικού βοηθήματος εις τας Ιδιωτικάς Τεχνικάς Σχολάς. 3)Τον Α.Ν. 997/1946 «περί επιχορηγήσεως των Σχολών Μηχανικών Ε.Ν.». 4)Το άρθρ. 12 του Β.Δ. 671/1961. 5)Το γεγονός της παροχής δωρεάν Παιδείας εις τους μαθητάς των Επαγγελματικών και Τεχνικών Σχολών, αποφασίζομεν: Άρθρ.1.-Τα εκάστοτε χορηγούμενα χρηματικά ποσά εκ του Κρατικού Προϋπολογισμού προς επιχορήγησιν των Κατωτέρων και Μέσων Ιδιωτικών Τεχνικών και Επαγγελματικών Σχολών διατίθενται δια την μερικήν ή ολικήν απαλλαγήν εκ των διδάκτρων των επιμελών σπουδαστών, των φοιτώντων εις τας εν λόγω σχολάς διετούς τουλάχιστον φοιτήσεως. «Του ευεργετήματος τούτου τυγχάνουν οι σπουδασταί οι οποίοι κέκτηνται την Ελληνικήν ιθαγένειαν ή είναι Έλληνες το γένος αλλοδαπής υπηκοότητος». Το ανωτέρω εντός « » εδάφιον προσετέθη δια την παρ. 1 της υπ’ αριθ. Φ.437/54/61711 της 6/12 Αυγ. 1974 (ΦΕΚ Β΄ 807) αποφ. Υπ. Παιδείας. Άρθρ.2.-1.Οι επιμελείς σπουδασταί χαρακτηρίζονται δια πράξεως του συλλόγου των Καθηγητών της Σχολής, εντός του τρίτου δεκαημέρου του μηνός Μαΐου εκάστου έτους. 2.Δεν χαρακτηρίζονται επιμελείς σπουδασταί οι υπερβάντες από της ενάρξεως του σχολικού έτους, προκειμένου μεν περί ημερησίων Σχολών, τας διακοσίας απουσίας, προκειμένου δε περί εσπερινών, τας εκατόν απουσίας, ασχέτως του δεδικαιολογημένου ή μη αυτών ή οι τιμωρηθέντες εντός του αυτού έτους δια ποινών αποβολής 6 ημερών και άνω εν συνόλω. Άρθρ.3.-1.Η δια την απαλλαγήν εκ των διδάκτρων επιμελών σπουδαστών παρεχομένη μέχρι 31 Μαρτίου εκάστου έτους, χρηματική επιχορήγησις προς  εκάστην των Ιδιωτικών   Επαγγελματικών (Αντί της σελ. 576,13(γ) Σελ. 576,13(δ) Τεύχος 549 Σελ. 89 Ιδιωτικές Επαγγελματικές Σχολές 32.Ζ.η.4-8 Σχολών, δεν δύναται να υπερβή τα δύο τρίτα του δικαιουμένου συνολικού υπ’ αυτής ετησίου ποσού. 2.Αι Σχολαί από της εισπράξεως των χορηγουμένων μέχρι τέλους Μαρτίου χρηματικών ποσών, υποχρεούνται να αναστέλλουν την παρά των κανονικών φοιτώντων σπουδαστών καταβολήν των οφειλομένων υπό τούτων διδάκτρων δια το αναλογούν εις έκαστον εκ τούτων συνολικόν ετήσιον ποσόν δι’ απαλλαγήν εκ των διδάκτρων. Άρθρ.4.-1.Εκάστη Σχολή αναφέρει μέχρι 10ης Φεβρουαρίου, το βραδύτερον, εις τον αρμόδιον Επιθεωρητήν Επαγγελματικής Εκπαιδεύσεως αριθμητικώς τους κανονικώς φοιτώντας σπουδαστάς, οι οποίοι μέχρι 1ης Φεβρουαρίου δεν υπερέβησαν, προκειμένου μεν περί ημερησίων τας 150 απουσίας, προκειμένου δε περί εσπερινών, τας 75 απουσίας, ασχέτως του αν αύται είναι ή μη δεδικαιολογημέναι, ως και απάσας τας ετησίας οικονομικάς υποχρεώσεις των σπουδαστών. 2.Ο Επιθεωρητής, υποβάλλει μέχρι 15 Φεβρουαρίου εις την αρμοδίαν υπηρεσίαν της Γενικής Διευθύνσεως Επαγγελματικής Εκπαιδεύσεως συγκεντρωτικούς πίνακας περιλαμβάνοντας αριθμητικώς τους σπουδαστάς δι’ εκάστην των Σχολών της περιφερείας του, οίτινες πληρούν τας κατά την προηγουμένην παράγραφον προϋποθέσεις, ως και τας καθορισθείσας υπ’ εκάστης Σχολής ετησίας οικονομικάς υποχρεώσεις των σπουδαστών. 3.Δι’ υπουργικής αποφάσεως, εκδιδομένης εντός του μηνός Μαρτίου, καθορίζεται το ποσόν της ετησίας οικονομικής ενισχύσεως δι’ απαλλαγήν εκ των διδάκτρων εκάστου σπουδαστού, βάσει των υποβληθέντων στοιχείων υπό των Σχολών και αναλόγως της εις τον προϋπολογισμόν αναγεγραμμένης σχετικής πιστώσεως. Δια της αυτής αποφάσεως δύναται να εξαιρεθούν της επιχορηγήσεως αι Σχολαί υπό των οποίων αι καθορισθείσαι ετήσιαι οικονομικαί υποχρεώσεις δια τους σπουδαστάς εκρίθησαν υπερβολικαί. Εις την περίπτωσιν ταύτην, οι σπουδασταί δύνανται τη αιτήσει των και κατόπιν εγκρίσεως του κατά νόμον αρμοδίου οργάνου, να μετεγγραφούν εις ετέρας Σχολάς. 4.Η κατά την προηγουμένην παράγραφον εκδιδομένη απόφασις κοινοποιείται εις τους Επιθεωρητάς Επαγγελματικής Εκπαιδεύσεως και εις τας ενδιαφερομένας Σχολάς. Η απόφασις γνωστοποιείται μερίμνη των Διευθυντών εις τους σπουδαστάς, αντίγραφον δε ταύτης τοιχοκολλάται εις εμφανές μέρος της Σχολής, ένθα και παραμένει μέχρι λήξεως του σχολικού έτους. Ο Διευθυντής της Σχολής αναφέρει αμελλητί εις τον Επιθεωρητήν τας ανωτέρω ενεργείας. Σελ. 576,14(δ) Τεύχος 549-Σελ. 90 Άρθρ.5.-Το υπόλοιπον εκ του υφ’ εκάστης Σχολής δικαιουμένου συνολικού ετησίου ποσού, δι’ επιχορήγησιν, παρέχεται κατά την ακόλουθον διαδικασίαν: 1.Εκάστη Σχολή συντάσσει εντός του πρώτου δεκαημέρου μηνός Ιουνίου, ονομαστικήν κατάστασιν εις τριπλούν δια τους σπουδαστάς τους χαρακτηρισθέντας ως επιμελείς δια πράξεως του Συλλόγου των Καθηγητών κατά τα εν άρθρ. 2 της παρούσης οριζόμενα. Η κατάστασις δέον να περιλαμβάνη τα ακόλουθα στοιχεία κατά σπουδαστήν: α)Ονοματεπώνυμον β)Όνομα πατρός γ)Αριθμόν μαθητολογίου δ)Έτος γεννήσεως ε)Τάξιν εις ην φοιτά ς)Αριθμόν απουσιών ζ)Ετησίας οικονομικάς υποχρεώσεις σπουδαστού η)Το καθορισθέν ποσόν της ετησίας οικονομικής ενισχύσεως εκάστου σπουδαστού δι’ απαλλαγήν εκ των διδάκτρων. θ)Στήλην υπογραφών. Της καταστάσεως ταύτης καλούμενοι λαμβάνουν γνώσιν οι εν αυτή εγγεγραμένοι σπουδασταί ή κηδεμόνες αυτών, οίτινες και υπογράφουν εις την στήλην των υπογραφών, εκδιδομένης ταυτοχρόνως διπλοτύπου αποδείξεως της Σχολής, εις ην θα αναγράφηται ότι αύτη έλαβε παρά του Υπουργείου δι’ απαλλαγήν εκ των διδάκτρων του σπουδαστού, εις ον αφορά αύτη, το αναγραφόμενον εν τη αποδείξει ποσόν (το οποίον είναι ίσον προς το καθορισθέν ποσόν της ετησίας ενισχύσεως αυτού). 2Εις το τέλος της καταστάσεως, δέον να αναγράφηται το δικαιούμενον υφ’ εκάστης Σχολής συνολικόν ετήσιον ποσόν, το εν τω μεταξύ χορηγηθέν και το υπόλοιπον, το οποίον δικαιούται να λάβη αύτη. 3.Η κατάστασις θεωρείται και εις τα τρία αντίγραφα υπό του ιδιοκτήτου της Σχολής και του συλλόγου των Καθηγητών αυτής δια την ακρίβειαν του περιεχομένου και το γνήσιον των υπογραφών των σπουδαστών ή των κηδεμόνων αυτών. 4.Εκ των ως άνω ονομαστικών καταστάσεων, ανά μία υποβάλλεται μέχρι 20 Ιουνίου «εις την Υπηρεσίαν Εντελλομένων Εξόδων της οικείας Νομαρχίας» και εις τον αρμόδιον Επιθεωρητήν και η τρίτη τοποθετείται εις τον εν τω αρχείω της Σχολής τηρούμενον φάκελλον επιχορηγήσεως. Η ανωτέρω εντός « » φράσις αντικατεστάθη ως άνω δια της παρ. 2 της υπ’ αριθ. Φ.437/54/61711 της 6/12 Αυγ. 1974 (ΦΕΚ Β΄ 807) αποφ. Υπ. Παιδείας. 32.Ζ.η.8 Ιδιωτικές Επαγγελματικές Σχολές Άρθρ.6.-Τα δι’ επιχορήγησιν παρεχόμενα χρηματικά ποσά προς τας Σχολάς καταβάλλονται εις τους δικαιούχους δια τακτικών ενταλμάτων πληρωμής, εκδιδομένων κατά τας κειμένας διατάξεις. Άρθρ.7.-Εκάστη Σχολή τηρεί εις το αρχείον αυτής ίδιον φάκελλον περιέχοντα τας αποφάσεις και τα λοιπά έγγραφα του Υπουργείου Εθνικής Παιδείας και Θρησκευμάτων ,τα αφορώντα εις την επιχορήγησιν αυτής και τας σχετικάς αναφοράς της Σχολής, την ονομαστικήν κατάστασιν των δικαιωθέντων απαλλαγής εκ των διδάκτρων σπουδαστών, τα στελέχη των διπλοτύπων αποδείξεων λήψεως του ποσού της ετησίας επιχορηγήσεως εκάστου σπουδαστού ως και παν έτερον συναφές στοιχείον. Άρθρ.8.-1.Αι Σχολαί υπόκεινται εις τον έλεγχον των αρμοδίων Επιθεωρητών Επαγγελματικής Εκπαιδεύσεως δια την ακριβή εκτέλεσιν των διατάξεων της παρούσης και την εκπλήρωσιν του σκοπού δι’ ον διετέθη η προς αυτάς χρηματική επιχορήγησις. 2.Ο έλεγχος ενεργείται μέχρι τέλους Αυγούστου εκάστου έτους. Ο έλεγχος περιλαμβάνει τα εξής: α)Απουσιολόγια και βιβλία απουσιών. β)Πράξεις του Συλλόγου των Καθηγητών, περί χαρακτηρισμού των επιμελών μαθητών (άρθρ. 2). γ)Ονομαστικάς καταστάσεις (άρθρ. 5). δ)Διπλότυπα αποδείξεων. ε)Ποινολόγιον. ς)Λοιπά συναφή στοιχεία. Μετά τον έλεγχον ο Επιθεωρητής συντάσσει πράξιν περί του γενομένου ελέγχου και των αποτελεσμάτων αυτού. Έν αντίγραφον της πράξεως τοποθετεί ο Επιθεωρητής εις τον φάκελλον επιχορηγήσεως της Σχολής και έτερον αποστέλλει εις την Γενικήν Δ/νσιν Επαγγελματικής Εκπαιδεύσεως. Το σχέδιον της ανωτέρω πράξεως φυλάσσεται εις το αρχείον του Επιθεωρητού. 3.Εν περιπτώσει διαπιστώσεως ατάκτου διαχειρίσεως εκδίδεται καταλογιστική απόφασις εις βάρος του ιδιοκτήτου και του Διευθυντού της Σχολής ή και παντός ετέρου υπευθύνου προσώπου δια το καταχρασθέν ποσόν, όπερ εισπράττεται κατά τας διατάξεις περί εισπράξεως δημοσίων εσόδων. 4.Παραλλήλως κινείται η νόμιμος διαδικασία δια την ποινικήν και πειθαρχικήν δίωξιν των υπευθύνων. 5.Ο κατά τας προηγουμένας παραγράφους του παρόντος άρθρου έλεγχος δύναται να ενεργηθή και υπό των λοιπών περί ων η παρ. 2 του άρθρ. 12 του Β.Δ. 671/1961 οργάνων ως και υπό παντός ετέρου κατά τας κειμένας διατάξεις προβλεπομένου. Άρθρ.9.-1.Εν περιπτώσει μεταβιβάσεως της αρμοδιότητος προς επιχορήγησιν των Σχολών εις Περιφερειακάς Υπηρεσίας, η σχετική πίστωσις κατανέμεται και μεταβιβάζεται προς τας Υπηρεσίας  ταύτας, μερίμνη των οποίων εκδίδονται τα χρηματικά εντάλματα πληρωμής επ’ ονόματι των Σχολών. 2.Η υπ’ αριθ. 171860/1969 απόφασις ως και πάσα ετέρα συμπληρωματική ή τροποποιητική ταύτης καταργείται. Για το σχολικό έτος 1979-1980 το ποσό της οικονομικής ενισχύσεως και οι μαθητές που δικαιούνται αυτήν καθορίζει η 21151/7250/6-20 Μαρτ. 1981 (ΦΕΚ Β΄ 265) απόφ. Υπ. Παιδείας και Οικονομικών.